google/wiki40b huggingface dataset:
Fedra (Racine)

Fedra (fra 1677) er et fransk-klassisk stykke av dramatikeren Jean Racine. Stykket bygger på en athensk-minoisk myte og både Seneca og Evripides har skrevet stykker fra denne myten. Originalen er skrevet på aleksandriner og er på fem akter.

Handling

1.Akt
Vi får innsyn i en konflikt. Fedra har lenge hatt kjærlighet for kong Tessevs sønn, Hippolytos, men kan ikke få ham fordi hun er gift med faren hans. Hippolytos vil ikke ha Fedra, men elsker derimot Aricia. Hun er datter av Tessevs fiende og han har forbud mot å treffe henne. Den andre konflikten er arvingen av tronen. Er det Hippolytos eller Fedras sønn som er den rettmessige arvingen?
2.Akt
En budbringer kommer med beskjeden om at kong Tessevs skip har forlist og kongen blir meldt død. Denne nyheten åpner opp for tilspissing i begge konfliktene. Hyppolytos erklærer sin kjærlighet for Aricia mens Fedra erklærer sin kjærlighet for Hippolytos. Fedras sønn blir valgt til konge.
3.Akt
Fedra forsøker å vinne Hippolytos' hjerte ved å friste med kongetronen, men plutselig kommer omslaget(peripeti), en beskjed om at Tessevs er i live. Fedra er skyldig på grunn av sin kjærlighetserklæring til Hippolytos og han er skyldig i å trosse farens forbud mot å møte Aricia.
4.Akt
I fjerde akt lyver Oione på Hippolytos for å redde Fedra og Tessevs landsforviser sønnen sin. Fedra får vite om Hippolytos kjærlighet til Aricia og har mistet alt og beseglet sin skjebne.
5.Akt
Aricia forsøker å snakke med Tessevs og overtaler ham til å forhøre Oione en gang til, men da har hun tatt livet av seg. Da han skjønner han har gått for langt i å landsforvise sønnen sin, forsøker han å kalle ham tilbake, men Hippolytos er død. Fedra kommer tilslutt med en innrømmelse og dør.
Paris, Texas

Handling

Harry Dean Stanton spiller «Travis», en mann som har vært forsvunnet i fire år. Han blir funnet av broren (spilt av Dean Stockwell) i Syd-Texas, og er stum og lider tilsynelatende av hukommelsestap. Senere forsøker han å få skikk på livet sitt igjen og forstå hva som skjedde mellom ham og kona «Jane» (Nastassja Kinski) og sønnen.
Doc Hollywood

Handling

Den unge, nyutdannede og fremadstormende legen Ben Stone (Michael J. Fox) er på vei til Beverly Hills i sin sportsbil, hvor han skal begynne sin karriere som plastisk kirurg for filmstjernene. Et uhell på veien gjør imidlertid at han får et ufrivillig opphold i en idyllisk landsby i Sørstatene. Den harmløse bilulykken fører til at han blir idømt 32 timers samfunnsstraff ved stedets lokale sykehus. Stone godtar dommen og er fast bestemt på å reise til Beverly Hills etter at soningen er fullført. Men i løpet av tiden ved sykehuset møter han jordnære mennesker som sørger for å få jekket ned den arrogante unggutten. Dessuten er byens gamle lege er snart ute av tjeneste, og innbyggerne gjør sitt beste for å få Stone til å bli værende. Stone virker imidlertid å være en vanskelig person å overtale, men da det oppstår en romanse mellom ham og stedets kvinnelige ambulansesjåfør (Julie Warner), blir han i større tvil om han virkelig ønsker å forlate stedet.

Om filmen

Filmens handling skulle forestille å ligge i Sør-Carolina, men den ble innspilt i det lille stedet Micanopy i Florida.

Anmelderne og publikum

Filmen ble forholdsvis godt mottatt av anmelderne og har oppnådd 77% på Rotten Tomatoes (juli 2009). Den kjente amerikanske filmkritikeren Roger Ebert gav den tre av fire stjerner.
Den ble en moderat publikumssuksess og innbrakte nesten $55 millioner ved amerikanske kinoer alene.

I Norge

VGs anmelder gav den terningkast tre og beskrev den som «søt, hyggelig og småmunter», men mente også at den var veldig forutsigbar. Dagbladets anmelder gav den også terning tre.
Caveo

Caveo AS var et norsk selskap, hjemmehørende i Stavanger. Det tilbød økonomisk rådgivning og spareprodukter for privatkunder fra tolv salgskontorer over hele Norge. Caveo hadde blant annet egne spareprodukter i Norges eiendomsmarked.
Dagens eiere ervervet selskapet av Skandiabanken i 2002. Storebrand er frem til kontrakten er signert største eier med 48,5 prosent.
24. juni 2008 trakk Kredittilsynet tilbake Caveos konsesjon til å drive investeringsrådgivning med finansielle instrumenter. Avgjørelsen ble innklaget til Finansdepartementet nesten med en gang.
7. april 2009 ble det åpnet konkurs i boet til Caveo AS.
Jan Martin Kristiansen var administrerende direktør.
Kabeltvistnemnda

Kabeltvistnemnda er en norsk statlig myndighet som avgjør tvister om vederlag for videresending av kringkastingssendinger etter åndsverkloven. Nemnda oppnevnes av Kulturdepartementet og består av en leder og to andre medlemmer, med varamedlemmer. I perioden 2011–2014 er Karin M. Bruzelius nemndas leder.
Utgiftene til nemndas virksomhet dekkes av partene i den enkelte sak, typisk rettighetshavere, kringkastere og kabelnetteiere. Nemnda tilbyr også megling mellom partene.
Storehesten Opp 2016

Storehesten Opp 2016 ble arrangert 25. juni 2016, og var 11. gang dette motbakkeløpet i Sunnfjord ble arrangert. Arrangør var Gaular Idrettslag.
Bøfsandwich

Bøfsandwich er en særlig dansk variant av en hamburger.
En bøfsandwich består utover en flat hakkebøf og en bolle også av ketchup, sennep, ristet løk, rå løk og bløte løk (bløde løg). Hertil kommer rødbeter, agurksalat eller syltede agurker, remulade og evt. klassisk brun saus. Av og til benyttes også syltede asier.
Bøfsandwich serveres ofte fra pølsevogner og på mer tradisjonelle fastfoodsteder.
I Norge vil tilsvarende være "farse i brød"-en rett man får på Jæren og Sandnes i Rogaland.
Kaiserkeller

Kaiserkeller er et utested på Grosse Freiheit 36, åpnet den 14. oktober 1959 av Bruno Koschmider. Kaiserkeller er mest kjent fordi dette var det andre utestedet The Beatles spilte på etter Indra Club. The Beatles begynte å spille der den 4. oktober 1960.
Imidlertid var ikke The Beatles det første britiske bandet som spilte der. Derry and The Seniors var det første bandet, og de ble med etter at Allan Williams hadde hjulpet dem med Koschmider. Med deres suksess kom også Tony Sheridan and the Jets. Imidlertid trakk The Jets seg ut ettersom de fikk et tilbud på Top Ten Club. The Beatles fikk spille på Kaiserkeller etter at det ble bråk med naboen til Indra Club. Samtidig spilte også Rory Storm and the Hurricanes der etter at deres arrangement med Butlins feriekolonier var over. Rory Storm and the Hurricanes, med Ringo Starr på trommer, tok over for Derek and The Seniors. The Beatles spilte der i hele oktober, men da det ble oppdaget at de hadde snakket med eieren av Top Ten Club, en bitter konkurrent av Kaiserkeller, bestemte Koschmider seg for å avslutte kontrakten med tre ukers oppsigelse.
Kaiserkeller eies nå av konsernet Grosse Freiheit 36.
Cerro de Guadalupe

Cerro de Guadalupe er et fjell øst i Bogotá. Det har en høyde på 3 317 meter over havet og er en av de mest iøynefallende toppene i Cerros Orientales. På toppen står det en 15 meter høy kristusstatue og et lite kapell, i tillegg til et utsiktspunkt.
City Lade

City Lade er et norsk kjøpesenter. Det hadde en omsetning på 2,0 milliarder kroner i 2018. Kjøpesenteret ligger på Lade, ca. 2,5 km nord for Trondheim sentrum. City Lade åpnet 6. mai 2004. Kjøpesenteret har et detaljhandelsareal på ca. 25 000 m².  Byggets totale areal er  40 000 m², hvorav 7 000 er parkeringshus.
Kjøpesenteret ble realisert da NKLs engroslager ble flyttet i 2002. Bygningen var på den tiden tilholdssted både for dem og stormagasinet Obs!. Obs! lå i første etasje av bygget, men flyttet opp i andre da kjøpesenteret ble realisert etter omfattende ombygging i perioden 2002–2004.
City Lade ble utvides 2012–2014, og ble da byggetrinn 2 åpnet høsten 2014, Trondheims største kjøpesenter både i areal og i antall butikker.
Musikkbransjen

Musikkbransjen, også kalt musikkindustrien, er den virksomheten/bransjen som omfatter produksjon, formidling og salg av musikkvarer og -tjenester.

Historie

På 1800-tallet ble musikkbransjen dominert av produsenter av notehefter. I USA kaltes den største gruppen for Tin Pan Alley. På 1900-tallet vokste grammofonplater fram som det dominerende produktet, og plateindustrien tok over som det viktigste produksjonsområdet.
Idrisidene

Historie

Idrisid-dynastiet ble grunnlagt av Idrīs I, som nedstammet fra ʿAlī ibn Abī Ṭālib og hans kone Fāṭimah, datter av profeten Muḥammad. Han ble etterfulgt av abbasidene og flyktet derfor til al-Maġrib i 786, hvor han tok tilflukt hos berberne. Etter maysaraopprøret mot det arabiske styret i 739-43 hadde kalifatets kontroll over Nord-Afrika blitt svekket; Idrīs' nye kongedømme ble den tredje selvstyrte staten i Marokko, etter kongedømmene Sijilmasa og Barghawata.
De mektige awrababerberne fra Volubilis utnevnte Idrīs til sin imam. Han giftet seg med Kenza, en kvinne fra denne stammen, som gav ham hans eneste sønn og etterfølger, Idrīs II. Slik ble Idrīs og hans etterkommere anerkjent av de lokale berberstammene som regionens ledere, og dynastiet gikk gjennom en sterk berberiseringsprosess. Selv om de hevdet å nedstamme fra Profeten ble de av sine samtidige ikke regnet for å være arabere. Deres etterkommere ḥammūdidene ble for eksempel beskrevet som zenataberbere av andalisiske forfattere. Historikeren Ibn Ḫaldūn regnet ikke deres styre for å være et arabiske styre, siden ifølge ham hadde berberne all makten og det var få arabere i landet. Derfor så Ibn Ḫaldūn idrisidene som et naturlig resultat av berbernes kamp mot arabisk overherredømme, på samme måte som kongedømmene Sijilmasa og Barghawata.
Den andre herskeren Idrīs II utviklet området rundt Fās, som hadde allerede blitt erobret av hans far, som sin hovedstad. Gjennom innvandring av flyktninger fra al-Qairawān og al-Andalus ble byen et sentrum for islamiseringen av Nord-Afrika. Omtrent samtidig ble en sommerhovedstad bygd i al-Baṣrah, navngitt etter den berømte byen i det sørlige Irak.
Riket ble også utvidet gjennom felttog i de høye Atlasfjellene og mot Tilimsān, noe som førte til at idrisidene ble det mektigste riket i Marokko, fremfor mindre kongedømmer som Barghawata, Nekor, Miknasa og Maghrawa.
Under Muḥammad ibn Idrīs ble kongedømmet delt mellom åtte brødre, som førte til at flere mindre idrisidiske stater ble opprettet i Nord-Marokko. Dette førte til større indre konflikter og svekkelse av idrisidene. Selv da riket ble gjenforent under Yaḥyā ibn Idrīs ibn ʿUmar hadde det mistet mye av sin betydning på grunn av borgerkriger og angrep fra fatimidene og dere lokale miknasa-allierte.
Etter å ha lidd nederlag mot fatimidene i 917-20 ble idrisidene drevet bort fra Fās, som ble gitt til miknasaene. Al-Ḥaǧǧām al-Ḥasan ibn Muḥammad ibn al-Qāsim klarte å gjenerobre og holde Fās en stund, men han var også den siste idrisiden som hersket derfra.
Bare på grunn av støtten fra Córdoba-kalifatet klarte dynastiet å motså videre angrep fra fatimidene. Etter 926 forlot de Fās for siste gang og trakk seg tilbake til Riffjellene, hvor de hadde festningen Haǧar an-Nasar.
De siste idrisidene begikk den feilen å alliere seg med fatimidene, og i 985 ble de bortført og henrettet av umayyadene i Córdoba.
After Many Years (1908)

Handling

Den korte filmen handler om en kjærlighetstrekant hvor en ung dame finner ut at hun er forelsket i sin kjærestes bestevenn etter at hennes elsker dør til sjøs.
VM i padling 2009

Menn

Ikke-olympiske øvelser
Obnora

Obnora (russisk: Обно́ра) er ei elv i Vologda og Jaroslavl oblast i Russland. Den er ei høyre sideelv til Kostroma og er 132 kilometer lang, med et nedbørfelt på 2 440 km².
Byen Ljubim ligger ved Obnora.
John Tong Hon

Liv og virke

I ungdommen bodde han ti år i Huadu i Guangzhou, men kom deretter tilbake til Hongkong. Han tok mastergraden i filosofi ved Chinese University of Hong Kong og fortsatte med doktoratsstudier ved Det pavelige universitet Urbaniana i Roma. 
I 24 år var han leder for det kirkelige sinologiske institutt Holy Spirit Study Center i Hongkong.
Den 30. januar 2008 utnevnte pave Benedikt XVI ham til koadjutorbiskop for Hongkong, noe som innebar at han ville overta etter den aldrede kardinal Joseph Zens avgang. Den 15. april 2009 fant dette bispeskiftet sted.
Fotoisomeri

Fotoisomeri er en betegnelse innenfor kjemien, der et molekyls struktur kan bytte mellom ulike isomerer etter det er blitt utsatt for fotoeksitering. Både reversibel og ikke-reversibel isomerering kan oppstå. Ofte vil begrepet fotoisomeri indikere en reversibel prosess.

Applikasjon

Fotoisomerbare molekyler er allerede benyttet i dagligdagse gjenstander, for eksempel i overskrivbare CDer og DVDer.
Fotoisomering av molekylet retinal i øyet er faktisk det som gir mulighet for syn. 
Nyere interesse i denne typen reaksjoner har gitt inspirasjon for å designe molekylære enheter som, molekylære brytere, molekylære motorer, og molekylær elektronikk.
Belle de Boskoop

Belle de Boskoop er en eplesort som har sitt opphav i 1850-tallets Nederland. Eplet er fremst et mateple med hardere fruktkjøtt og sterkere smak. Eplet er også motstandskraftig mot sykdommer. Treet er et triploid.
Blomstringen er middeltidig eller noe senere, of Belle de Booskoop pollineres av blant annet Aroma, Cox Orange, Cox Pomona, Cortland, Discovery, Filippa, Ingrid Marie, James Grieve, Oberländer, Oranie, Ringstad og Transparente Blanche.
Mølsterprisen

Mølsterprisen var en pris i gitaristen, næringslivslederen og livskunstneren Morten Mølsters navn. Prisen ble delt ut fem ganger i perioden 2013 til 2018. Bak prisen, som ble tildelt en kunstner med lokal tilknytning, stod MaiJazz. Den oppnevnte komitéen la følgende kriterier til grunn for tildeling: høy instrumental kompetanse, innovative dimensjoner, improvisatoriske egenskaper samt være positiv bidragsyter til regionens musikkliv.
Prisen bestod av en sum på kr. 40.000,- (redusert siste tildelingsår) samt et oppdrag om å gjennomføre en konsert på MaiJazz påfølgende år.
Evenskjer

Stedet

Navnet Evenskjer er relativt nytt, tettstedet ligger hovedsakelig på området som tidligere hørte til gården Skånland store. Da et postkontor ble lagt til dampskipskaien som kaltes «Skjærran» fikk det navnet Evenskjer.
Det har fra tidlige tider bodd folk på Evenskjer. Det er funnet rester etter en boplass fra yngre steinalder og det er fire gravplasser fra jernalderen. Man har også gjort funn av blant annet en øks og pilespisser i en grav fra vikingtiden.
Frem til den ble delt i fire mindre gårder i 1670 var Skånland store én gård, i 1810 ble disse fire delt videre slik at totalt 10 mindre gårder oppstod. Land- og skogbruk var hovednæringen frem til slutten av 1860-årene, da et handelssted vokste frem på Evenskjærene. Etterhvert ble handelsstedet anløpssted for kystruteskipene og et eget postkontor. Fra 1862 har Evenskjer en egen kirkegård. Frem til den nybygde kirken ble innviet 19. september 1901 ble gudstjenesten holdt i Saltdals gamle kirke, innviet 1868. Denne hadde blitt flyttet til Evenskjer da det ble bygget ny kirke i Saltdal. 
Etter den første verdenskrig blomstret Evenskjer igjen, det ble bygget nye boliger rundt kirken og stedet fikk blant annet et eget meieri og en bank. I 1926 ble Skånland skilt ut fra Trondenes som egen kommune og siden da ligger kommuneadministrasjonen her.
Nalanda (distrikt)

Demografi

Ved folketellingen i 2011 var det 2 872 523 innbyggere i distriktet, mot 2 370 528 i 2001. Den urbane befolkningen utgjør 15,93 % av befolkningen.
Barn i alderen 0 til 6 år utgjorde 17,44 % i 2011 mot 19,46 % i 2001. Antallet jenter i den alderen per tusen gutter er 929 i 2011 mot 942 i 2001.
America (band)

America er et rockeband av amerikanske musikere som ble dannet i England. De er kjent for singlene «A Horse with No Name» og «I Need You» fra debutalbumet America (1971) og en lang rekke slagere siden. Medlemmene Dewey Bunnell, Dan Peek og Gerry Beckley har alle bidratt med både vokal og flere forskjellige instrumenter på platene. Peek forlot bandet i 1977. Siden da har Bunnell og Beckley drevet det alene. Peek døde i 2011.

«A Horse with No Name»

Bandet gjorde stor suksess allerede med sin første singel, «A Horse with No Name», som oppnådde førsteplass på de amerikanske salgslistene og også gjorde det godt på den andre siden av Atlanterhavet. De fikk også en del kritikk på to områder. Det ene var den åpenbare likheten til Neil Youngs utgivelser, noe som særlig gjaldt Bunnells vokal. Det andre var tekstene, der «horse» noen ganger ble tatt for å være en referanse til heroin og teksten for øvrig var full av plattheter og klønete formuleringer.
TMZ publiserte i 2009 et utdrag av låten «A Place With No Name» av Michael Jackson som henter inspirasjon fra Americas låt og åpenbart henviser til den i tittelen. Dewey Bunnell og Gerry Beckley sendte etterpå ut en pressemelding hvor de ga uttrykk for glede over det de har hørt og håpte at sangen skulle bli offentliggjort i sin helhet. Låten har senere blitt utgitt digitalt, og kom med på Jacksons posthume utgivelse Xscape i 2014.
Albrecht von Haller

Bakgrunn

Albrecht von Hallers foreldre var Niklaus Emanuel Haller (1672–1721) som var landskriver under landfogden i Bern, Hieronymus Thormann (1658–1733), og av hans annen hustru Salome Neuhaus (1664–1732) som var datter av Aarbergs sogneprest Peter Neuhaus (1618–1675) og halvsøster av Johann Rudolf Neuhaus (1652–1724) (1652–1724) som var byfysikus i Biel. Albrecht var tredje barn av faren, og fikk sin tidlige skolegang av en huslærer, teologen Abraham Baillod (1675–1751), som i 1707/1708 var trådt tilbake fra prestetjenesten på grunn av sin avvisning av læren om eukaristien.
Albrecht von Haller studerte medisin i Leiden under professor Herman Boerhaave.

Karriere

I 1729 begynte han å arbeide som lege i Bern. Der foretok han flere reiser i Alpene hvor han samlet planter. Han foreleste i anatomi fra 1734 og ble bibliotekar i 1735. I 1736 ble han professor i anatomi, botanikk og kirurgi ved det nye universitetet i Göttingen. Her opprettet han et vitenskapelig selskap, startet opp tidsskriftet «Göttingische gelehrte Anzeige», grunnla et bibliotek, anatomisk teater og anla en botanisk hage. 
Som medisiner ble han særlig kjent for sine arbeider om irritabilitet og sensibilitet.  Han var den første som beskrev sveitsisk flora i «Enumeratio methodica stirpium Helveticarum» (1742). For fysiologifaget har verket «Elementa physiologiae corporis humani» (1759–1766) hatt stor betydning. 
Hallers forskningsmetode og -syn fikk stor betydning for de franske encyclopedistene med Diderot i spissen.
Som dikter vant Haller ry ved «Versuch schweizerischer Gedichte» (1732). «Die Alpen», skrevet 1729, et lyrisk-praktisk læredikt, ble oversatt til en rekke språk og skapte mote i litteraturen. I sine siste leveår skrev han historisk-politiske romaner. Med sine bibliografiske skrifter gav Haller uttømmende oversikter over store deler av den vitenskapelige litteratur frem til hans egen tid. Han skal ha skrevet mer enn 1300 vitenskapelige publikasjoner ved siden av sin øvrige virksomhet, blant annet tallrike offentlige verv.
SIX Swiss Exchange

SIX Swiss Exchange er en sveitsisk børs for omsetning av verdipapirer, basert i Zürich.
Dagens SIX Swiss Exchange ble grunnlagt i 1993 under navnet Schweizer Börse/Bourse suisse/Borsa svizzera/Swiss exchange, og var en sammenslåing av børsene i Zürich (etablert 1873), Genève (etablert 1850) og Bern (etablert 1884). SIX Swiss Exchange begynte med elektroniske transaksjoner allerede i 1995/96.
SIX Swiss Exchange har hovedindeksen Swiss Market Index (SMI), som omfatter børsens 20 største industriselskaper. Selskapene som omfattes av SMI har en samlet børsverdi på 80 % av det sveitsiske aksjemarkedet.
Helvetesild

Etiologi og patogenese

Herpes zoster forårsakes av samme virus som vannkopper; Varicella zoster-viruset (VZV). Dette viruset ligger latent i nervegangliene etter et primærutbrudd i form av vannkopper. VZV kan deretter reaktiveres når immunforsvaret er redusert, og forårsaker da helvetesild. De som får helvetesild har derfor hatt vannkopper som små. Kontakt med personer med vannkopper utløser ikke utbrudd av helvetesild.

Symptomer og forløp

Helvetesild karakteriseres av en intens, brennende smerte, blemmer og påfølgende sår, som følger et dermatom (én spinalnerves hudforsyningsområde). Dette hudområdet er begrenset til enten venstre eller høyre kroppshalvdel. Området ligger hyppigst i brystkasseregionen, men noen får utslettet i halsregionen og ansiktet.
Helvetesild i ansiktet med affeksjon av øyets hornhinne kan ødelegge pasientens syn.
Mange andre sykdommer kan være årsak til en reaktivering av VZV (reduksjon av immunforsvaret ved alderdom, aids etc.) Derfor kan det være fornuftig å få utført en generell legeundersøkelse få uker etter at helvetesilden er over.

Behandling

Helvetesild kan behandles med antivirale midler (aciklovir, valaciklovir). Dette er tablettkurer som kan koste fra 800 til 1 300 kroner for én ukes kur. Den viktigste grunnen for å ta en slik kur er at den reduserer sannsynligheten for postinfeksiøs nevralgi, som er en intens smerte i samme område som utslettet som kan vare resten av livet.

Smitte

Helvetesild smitter på samme måte som ved vannkopper, som vil si at kun person som ikke har hatt vannkopper kan bli smittet. Det er først og fremst det som er i blemmene som kan smitte. Den smittede vil da få vannkopper og ikke helvetesild.

Blodgiving etter helvetesild

For barn som får kreftbehandling kan vannkopper være en livstruende sykdom. Voksne som får helvetesild vil opparbeide mye antistoffer i blodet mot det aktuelle viruset. Voksne som gir blod 2 til 3 uker etter sykdommen, og gjør oppmerksom på at de har hatt helvetesild til blodbanken, kan redde livet til flere barn ved å gi blod .

Vaksine

En vaksine mot sykdommen ble utviklet i 2006.
Blake Leeper

Bakgrunn

Leeper ble født uten føtter, ankler og nedre nedre del av begge leggbeina, og amputerte begge beina nedenfor kneet allerede som baby. Han begynte med benproteser 9 måneder gammel. Han spilte både baseball og baseball som liten, og begynte ikke å tenke på å trene friidrett før han fikk idrettsproteser av Challenged Athletes Foundation og den islandske produsenten Ossur. 
Han meldte seg på Endeavor Games 2009 i Oklahoma for å se om friidrett var noe å satse på. Da hadde han aldri løpt på bane før. Til tross for dette vant han alle de tre distansene 100, 200 og 400 meter, med vinnertidene 11,95 sekunder, 25,44 sekunder og 56,79 sekunder. Disse tidene gjorde at han fikk kontakt med USAs paralympiske komité, og landsalagstrener Joaquim Cruz som også selv er tidligere OL-vinner.

Karriere

Leeper debuterte internasjonalt ved stevnet Loterias Caixa International Meeting i Rio de Janeiro i 2009. Denne turen var første gang han faktisk møtte Joaquim Cruz. Her kom han på 3.-plass på 100 meter og 2.-plass på 200 meter. Samme år deltok han ved The Endevour Games i Edmond i Oklahoma, der han vant 100 og 200 meter, samt 400 meter internasjonal klasse. Året etter deltok han ved USA-mesterskapet i friidrett for handikappede (U.S. Paralympic National Championship), der han kom på 2.-plass på 100 og 400 meter, og 3.-plass på 200 meter. 
I 2011 deltok han ved Parapanamerikanske leker 2011 i Mexico, der han kom på 2.-plass på 100 meter i klassen T44, slått av sin landsmann Jarryd Wallace. Han deltok også ved VM i friidrett for funksjonshemmede 2011, der han fikk sølv på 4 x 100 meter stafett. 
Ved USA-mesterskapet i friidrett 2012, som også var OL-uttak (US Paralympic Chamipionship Trials) vant han 200 og 400 meter, og kom på 2.-plass på 100 meter bak Jonathan Peacock. 
Den 14. juli 2012 tangerte han Oscar Pistorius' verdensrekord på 100 meter i T43-klassen (10,91), da han løp ved Boiling Point Track Classic i Windsor i Canada. Dette gjorde at han ble stemt fram til «Athlete of the Month» (månedens utøver) på hjemmesiden til Den internasjonale paralympiske komité. Ved Paralympiske sommerleker 2012 i London fikk han to medaljer. På 200 meter fikk han bronsemedalje, bak Alan Oliveira og Oscar Pistorius, der han løp inn på tiden 22,46. Noen dager senere fikk han også sølv på 400 meter, med tiden 50,14, som er ny områderekord for Amerika.
Geir Lundestad

Priser og hedersbevisninger

Harald V utnevnte 20. november 2008 Lundestad til kommandør av St. Olavs Orden «for hans samfunnsnyttige innsats». VisitOSLO og Markedsføringsforeningen i Oslo utnevnte Geir Lundestad til Oslo «ambassadør» 08.12.2009, for hans innsats for å sette Oslo på kartet.